== Liv og gerning ==
Valdemar Knudsen var søn af kong [[Knud 5.|Knud Magnussen]] og fødtes først efter faderens død (1158).<ref name="Salm 422">Museumsinspektør [[Jørgen Olrik|Olrik J.]]: ''[https://runeberg.org/salmonsen/2/24/0432.html Valdemar Knudsøn]'' i ''[[Salmonsens Konversationsleksikon]]'', 2. udgave, bind XXIV, s. 422</ref> Han voksede op ved [[Valdemar den Store]]s hof, og som yngling sendtes han til [[Paris]] for at studere, men allerede i 1179 blev han - trods sine unge alder: 21 år - biskop Frederiks efterfølger på [[Slesvig Stift|Slesvigs bispestol]]; bispevielsen opnåede han dog først 8 år efter. Valdemar viste sig snart som en ivrig kirkens tjener, der under sit ophold i Frankrig var bleven stærkt påvirket af den fra [[Citeaux]] udgående reformbevægelse: han grundlagde i sit stift et nyt [[Cistercienserordenen|Cistercienser]][[kloster]] (Guldholm, senere [[Ryd Kloster|Ryd]]), og det lykkedes ham at gennemføre bispetienden. Også styrelsen af [[Hertugdømmet Slesvig|hertugdømmet Sønderjylland]] var under den unge [[Valdemar Sejr|hertug Valdemars]] mindreårighed overladt Valdemar, men 1187 blev hertugen myndig, og kort efter fik også Valdemar bispevielsen.<ref name="Salm 422"/>
Historie